זוג דורבנים מצויים
דורבן עב-זנב אפריקני
דורבן הכף
**דוֹרבָּניים** (שם מדעי: Hystricidae; המכונים גם **דורבני העולם הישן** להבדיל בינם לסמרניים מיבשת אמריקה), היא משפחה בסדרת המכרסמים ותת-סדרה דמויי קביה במחלקת היונקים. 

תפוצת הדורבניים היא ברובה באסיה כששלושה מינים חיים באפריקה והמין דורבן מצויץ נצפה גם בדרום אירופה. אלו המכרסמים הגדולים ביותר בעולם הישן ובין המכרסמים הגדולים ביותר כיום.

המאפיין העיקרי של בני משפחה זו הוא רעמת קוצים או דורבנות סביב גופם (ומכאן שמם) המשמשת להתגוננות מטורפים.

מאפיינים
--------

הדורבניים הם מכרסמים כבדי גוף, גדולים ואטיים. מקור שמם, מהקוצים הארוכים והחלולים שבגבם, המשמשים להם כהגנה מפני טורפים. הדורבנים הגדולים ביותר מגיעים למשקל 25 ק"ג, שאר המינים במשקל 1–4 ק"ג בקירוב. הראשים גדולים ושטוחים, האוזניים והעיניים קטנות. גודל הזנב משתנה בגודלו ממין למין. הגפיים הקדמיות והאחוריות קצרות וגסות בצורתן. בכפות הרגל הקדמיות חמש אצבעות, אולם האגודל קטן ומנוון. בכפות הרגל האחוריות חמש אצבעות מתפקדות. טפרי הרגל קצרים. בהליכתם, שמים הדורבניים את מרבית משקלם על עקב הרגל. 

מראה הפרווה משתנה ממין למין, אך לכולם קוצים מסוג כלשהו: לסוג דורבן ארוך זנב יש קוצים קצרים ולא מפותחים ביותר למטרות הגנה. בסוג דורבן מצויץ, הקוצים חלולים ומגיעים לאורך של 20 ס"מ. הם מסומנים בטבעות שחורות-לבנות וחיבורם לגוף רופף. בעת סכנה מרעיד הדורבן את גופו וכך מרתיע את האויב. כמוצא אחרון, ייצמד לגוף האויב עד שהקוץ יינעץ בגופו וישתחרר מגב הדורבן. בניגוד לאגדה הרווחת, הדורבן אינו מסוגל "לירות" את קוציו לעבר האויב. הדורבניים מאופיינים גם בפרוות שער ארוכה וזקופה (כמין קוצים לא מפותחים) המופיעה על הצוואר ועל הראש, ויוצרת מעין ציצית. 

הדורבניים שוכני קרקע, ואינם מטפסים על עצים, כמשפחות אחרות בתת-סדרת דמויי דורבן. חופרים במיומנות את מחילותיהם, או מרחיבים מחילות נטושות של בעלי חיים אחרים. התזונה מורכבת מסוגי צמחייה מרובים, אך גם מפגרים (מקור לסידן). מסביב למאורתם יימצאו באופן תדיר עצמות מכורסמות. 

נמצאו מאובנים של המשפחה המתוארכים לתקופת המיוקן.

מיון הדורבניים
--------------

במשפחה אחד-עשר מינים המחולקים לשלושה סוגים בשתי תתי-משפחות:

* + סוג Miohystrix – נכחד
	+ סוג Xenohystrix – נכחד
	+ סוג Sivacanthion – נכחד
* תת-משפחה דורבנים (Hystricinae)
	+ סוג דורבן ( *Hystrix*)
		- דורבן מצוי (*Hystrix indica*)
		- דורבן הכף (*Hystrix africaeaustralis*)
		- דורבן מלאי (*Hystrix brachyura*)
		- דורבן ג'אווה (*Hystrix javanica*)
		- דורבן מצויץ (*Hystrix cristata*)
		- דורבן עב-קוצים (*Hystrix crassispinis*)
		- דורבן פיליפיני (*Hystrix pumila*)
		- דורבן סומטרי (*Hystrix sumatrae*)
* תת-משפחה *Atherurinae*
	+ סוג דורבן עב-זנב (*Atherurus*)
		- דורבן עב-זנב אסייתי (*Atherurus macrourus*)
		- דורבן עב-זנב אפריקני (*Atherurus africanus*)
	+ סוג ומין יחיד דורבן ארוך-זנב (*Trichys fasciculata*)

קישורים חיצוניים
----------------

ויקישיתוף מדיה וקבצים בנושא **דורבניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

הערות שוליים
------------

1. ↑  מילון בעלי חיים: נכר (תשל"ב), 1972, באתר האקדמיה ללשון העברית

| מכרסמים |
| --- |
| ממלכה: בעלי חיים • מערכה: מיתרניים • מחלקה: יונקים • אינפרא-מחלקה: שלייניים • על-סדרה: אאוארכונטוגליריים |
| דמויי סנאי | 

|  |  |
| --- | --- |
|  | בונים הרריים • נמנמניים • סנאיים |

 |  |
| דמויי בונה | 

|  |  |
| --- | --- |
|  | **Castoroidea** : בוניים |
|  | **גיאומיים**: ירבועניים • חולדי השק |

 |
| דמויי אנומלור | 

|  |  |
| --- | --- |
|  | אנומלוריים • פדטיים |

 |
| דמויי עכבר | 

|  |  |
| --- | --- |
|  | **Dipodoidea**: ירבועיים |
|  | **עכברים**: נמנמנים אוריינטליים • חולדיים • עכברים אוגריים • נסומיים • אוגריים • עכבריים |

 |
| דמויי קביה | 

|  |  |
| --- | --- |
|  | גונדיים • חולדות לאוס |
| דמויי דורבן | 

|  |  |
| --- | --- |
|  | דרבניים |
|  | **פיומורפיים**: מכרתניים • חולדים עירומים • חולדות שפניות • חולדות קנים |
|  | **קביות העולם החדש**: סמרניים • אגוטיים • פאקות • דינומיסיים • קבייתיים • אוקטודוניים • טוקואיים • חולדות קוצניות • נוטריים • הוטיים • צ'ינצ'יליים • חולדות צ'ינצ'יל |

 |

 |

| דורבניים |
| --- |
| דורבן | דורבן מצוי • דורבן הכף • דורבן מלאי • דורבן ג'אווה • דורבן מצויץ • דורבן עב-קוצים • דורבן פיליפיני • דורבן סומטרי |  |
| דורבן עב-זנב | דורבן עב-זנב אסייתי • דורבן עב-זנב אפריקני |
| דורבן ארוך-זנב (סוג ומין יחיד) | דורבן ארוך-זנב |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530237205171
* GND: 4550824-0
* LCCN: sh95000066

 |